\"विवि हर साल कोर्स अपडेट करें\'
विद्यार्थियोंको आधुनिक दुनिया से रूबरू कराने के लिए विश्वविद्यालयों को अपने पाठ्यक्रम को हर साल अपडेट करना जरूरी है। नए पाठ्यक्रम शामिल करें। उनमें व्यवहारिक शिक्षा को बढ़ावा दें। ऐसा करते हैं तो दुनिया को हम बेहतर स्टूडेंट देंगे। भुवनेश्वर के केआईआईटी विवि में आयोजित सेमिनार में यूजीसी चेयरमैन प्रो. वेदप्रकाश ने पाठ्यक्रमों को लगातार अपडेट करते रहने की नसीहत दी।
प्रो. वेदप्रकाश ने कहा कि देश में उच्च शिक्षा के क्षेत्र में सरकारी संस्थानों के साथ ही प्राइवेट संस्थान भी बेहतर कर रहे हैं। हमें शिक्षण संस्थानों को लर्निंग सिस्टम की बजाय नॉलेज सिस्टम की तरफ शिफ्ट करना होगा। उन्होंने ऑनलाइन एजुकेशन को बढ़ावा देने पर बल दिया। प्रो. वेदप्रकाश ने विवि के संस्थान और जनजातीय बच्चों युवाओं के लिए मुफ्त आवासीय शिक्षण संस्थान कलिंगा इंस्टीट्यूट ऑफ सोशल साइंसेज का भी भ्रमण किया।
उन्होंने कहा कि यह संस्थान शिक्षा के क्षेत्र में मानवता को बनाए रखने का उदाहरण है। ऐसे संस्थानों की देश को बहुत जरूरत है। इस मौके पर कुलपति प्रो. पीपी माथुर, निदेशक डॉ. शिमला आदि मौजूद रहे।
hin_Deva hin_Deva hin_Deva hin_Deva